በግብፅ ሲናይ በተፈፀመ ጥቃት ዘጠኝ ፖሊሶች ሞቱ
በግብፅ ሲናይ በአጥፍቶ ጠፊ በተፈፀመ የቦምብ ጥቃት ዘጠኝ ፖሊሶች መሞታቸውን የሀገሪቱ የፀጥታ ሃይል አስታወቀ ።የሀገሪቱ የፀጥታ ሃይል እንዳስታወቀው ፤በሰሜናዊ ሲናይ በምትገኝ የአል-አሪሽ ከተማ በሚገኝ ፖሊስ ጣቢያ የፍተሻ በር ላይ ነው ፍንዳታው የተከሰተው።በጥቃቱ በዘጠኝ ፖሊሶች እና በአራት ሰላማዊ ሰዎች ላይ ጉዳት የደረሰባቸው ሲሆን ወደ አሪሽ የህዝብ ሆስፒታል ተወስደዋል ነው ያለው ፡፡ጥቃቱ የተፈፀመው በአጥፍቶ ጠፊዎች በተሰረቀ የመንገድ ቆሻሻ ማንሻ ተሽከርካሪ ላይ በተጠመደ ቦምብ ሲሆን፤ ከፍንዳታው በፊት ጥቃት አድራሾቹ በፖሊሶች ላይ ተኩስ ከፍተው ነበር ብሏል፡፡ከጥቃት አድራሾቹ አንዱ አጥፍቶ ጠፊ በፍንዳታው ሞቶ መገኘቱ ነው የተገለፀው፡፡በፍንዳታው የፖሊስ ጣቢያው ህንጻ የተወሰኑ የወለል ክፍሎች መፈራረሳቸውም አመልክቷል ፡፡ለጥቃቱ ሃላፊነት የወሰደ አካል ባይኖርም፤ ከዚህ በፊት በሲናይ ለተፈፀሙ ጥቃቶች ከአይኤስ የሽብር ቡድን ጋር ግንኙነት ያላቸው የአካባቢው የሽብር ቡድኖች ሃላፊነት መውሰዳቸው ይታወቃል-(ኤፍ.ቢ.ሲ) 